Inoiz ikusi ez den hegaztia.
Inoiz ikusi ez den lorea.
Inoiz ikusi ez den haize gozoa.
Inoiz ikusi ez den gaua.
Inoiz ikusi duzu horrelako gauza zoragarririk?
Rudger dut izena.
Hiru hilabete, hiru aste eta hiru eguneko adina dut.
Hemen jaio nintzen,
Amandak irudikatu zuen mundu batean.
Amandak mundu bikainak irudikatzen ditu beti.
Hori da langile erraldoia…
urtxintxa berritsua,
eta ozeanoko balea.
Batzuetan gauza beldurgarriak ere irudikatzen ditu.
Rudger!
Hau Amanda da!
Amandak irudikatu egin ninduen, hala jaio nintzen.
Amandak eta biok promesa bat egin genuen.
Gertatzen dena gertatzen dela,
ez gara inoiz desagertuko,
babestuko gara…
eta negarrik ez.
Eta zuk?
Baduzu lagun bat, ni bezala,
ikusezina dena?
Helduek, haurrak ere izan zirenek, esaten digute…
"irudizkoak".
Toki eguzkitsuagoan bizitzea gustatuko litzaidake.
Julia, agian ostadarra aterako da atertzean.
Promesarena.
Promesa bat? Zertaz ari zara?
Euria egin ondoren ostadar bat ikusten baduzu,
promesa garrantzitsu bat oroitzeko agertzen omen da.
Julia!
Ama da. Kaixo, ama!
Gurasoek ostadarrak baino gehiago aurorak atsegin dituzte.
Aitak bai, behintzat.
Udako oporretan balletera joango zara?
Bai, eta entzun hau.
Badakizu aita oso ahazkorra dela, ezta?
Lehengo egunean esan zidan:
"Zer egin behar dugu gaur? Zerbait garrantzitsua dugula uste dut.
Egia da, ballet saioa duzu".
Baina ez zen hori.
Amanda, nire urtebetetzea zen!
Sinetsi dezakezu?
Zergatik
ahazten dituzte helduek gauza garrantzitsuak?
Julia, joan behar dugu!
Tira, gero arte!
Ikusi arte, Julia!
Azkar, ikasgaia laster hasiko da. Berandu iritsiko zara.
Tira, goazen.
Badakit. Banoa.
Kaixo!
Bai, badakit.
John, eseri hor.
Ezer esan aurretik: ez horregatik.
Mila esker…
IZAKI BASATIAK HIZTEGI IRUDIZTATUA
Borroka gaitezen!
Izaki basatiak daude nonahi.
LIKIDAZIO ESKAINTZA % 50ean
Benetan? Gaur? Bikain!
- Bai, 17:00etan. - Ongi etorri etxera.
- Kaixo! - Bai, noski.
Irrikan nago.
Bai!
Goldie, nire eskaera onartu dute.
Bilera bat eskatu didate.
Zorionak!
Bizitzako kapitulu berri bat hasiko duzu.
Ondo joatea espero dut.
Ezkondu eta gero, liburu-dendan bakarrik egin dut lan.
Ez kezkatu.
Gogoratu Shuffleup liburu-dendako jabe ospetsua zarela.
Ondo joango da.
Hala espero dut.
Tira, listo.
Lizzie,
zaila izan da hau guztia zuk bakarrik egitea,
baina ondo joango da.
Mila esker, Goldie.
Galdetu nahi nizun
mesede bat eska diezazukedan.
Amanda zaintzea? Noski, nire kontu.
Bikaina zara.
Amanda, hitz egin dezaket?
Jakina.
Probatzen. Bat, bi, hiru.
Houston, entzuten didazu?
Zergatik ezin dugu eskolan hitz egin?
Rudger, eskolara eraman zaitut tematu zarelako.
Ikusten zaituen bakarra naiz.
Haluzinatu egingo lukete
ikusten ez duten norbaitekin hitz egingo banu.
Jendeak ikusiko banindu, sarrerarik handiena egingo nuke.
"Aizue, kaixo denoi, Rudger naiz!".
Orduan, hitzordua bertan behera utziko dugu?
Lizziek behar nau.
Badakizu Amanda bakarrik hazten ari dela.
Rudger, abentura aparta bururatu zait.
Espaziotik erortzen diren meteoritoena da?
Ez.
Espero dut porruen andrearena ez izatea.
Zerbait falta zitzaion.
Ba bai, eta ez nuen atsegin eltzea saltxitxekin partekatzea.
Bero handiegia egiten zuen.
Ulertzen? Irudimenaren emaitza izanda ere…
Ulertuta. Ez duzu salda izan nahi.
Jakina. Ulertzen dut.
Gaurkoak itxura ona du!
Rudger, ganbarako zin sakratuaren txanda da!
Ez gara inoiz desagertuko, babestuko gara
eta negarrik ez!
Goazen, Rudger!
Goazen, Felisa!
Egon! Geldi pixka batean.
Zer jazo da "Felisa" izenarekin?
Behia da, ezta?
Zer diozu? Idi musketaduna da.
Ez duzu irudimenik.
Txantxa zen! Ez dut benetan esan.
Eta zer izen jarriko lioke Amanda printzesak?
Arre, Green Lager!
Green Lager? Ez al da amaren garagardoa?
Amanda?
Ene…
Aizu, Amanda…
Imajina dezakezu gai naizela hormak eta ateak zeharkatzeko?
Mamuek bezala? Ezta pentsatu ere.
Lehengo egunean atea itxi zenuen joatean,
eta bi ordu eman nituen armairuan sartuta.
Eta zer?
Rudger, pentsatu zure gela dela.
Eta libre zara etxean nagoenean.
Zaudenean, primeran pasatzen dut, Amanda,
baina beste umeekin jolasteko gogoa ere badut.
Ezin naute ikusi, beraz, ezin dut haiekin jolastu,
baina atsegin dut nola jolasten diren ikustea.
Ai!
Hotz dago.
Rudger! Begira!
Zera da…
Gabonetako zuhaitza!
Amanda, galgatu!
Rudger!
Amanda!
Rudger!
Askatu!
Amanda Shuffleup andereñoa!
Zer da hori?
Kaixo, ama.
Hori zer den galdetu dizut.
Ahalkegabea zara, ama.
"Nor da hori" esan nahiko duzu, ez "zer da hori".
Amanda, zenbat aldiz esango dizut
aterkia beheko aterki-ontzian jartzeko?
Zorua eta zure arropa blai egin dituzu.
Agian Rudger izan da.
Egon, zer?
- Amanda. - Zer?
- Laztana, noiz ikasiko duzu? - Zer diozu?
Ama, eskolan asko ikasten dut.
Badakizu ez naizela horretaz ari.
Ama, zorua bustitzen ari zara.
Batzuetan, zu zara izatekoa.
Jaitsi, txokolatea prestatuko dizut.
Rudgerretzat ere!
Ados.
Barkatu, jauna, itxita dago.
Inkesta bat egiten ari naiz auzoan.
SHUFFLEUP LIBURU-DENDA
Shuffleup… andrea?
Inkesta bat? Zeri buruzkoa?
Gure munduari buruzkoa da,
umeei eta gaur egun duten portaerari buruzkoa.
Axola ez bazaizu, erakutsiko didazu identifikazioa?
Identifikazioa?
Bai. Zure nortasuna adierazten duen zerbait.
Bunting naiz. Bunting jauna.
Txoria bezala.
Corn bunting, gari-berdantza, hemendik ikus daiteke…
Oso txori polita da.
Badakit euria ari duela,
baina orain oso lanpetuta nago.
Nahi baduzu, inkesta utzi dezakezu.
Ez da beharrezkoa. Dagoeneko beteta dago.
Barkatu?
Bai.
"Mundu zaharra hiltzen ari da. Berria nekez agertuko da.
Eta argi-ilun horretan sortzen da… ".
Zer sortzen da?
Sentitzen dut.
Senarrak aukeratu zituen liburuak eta…
Ez barkamenik eskatu.
Eta, bide batez…
izugarri gustatzen zait liburu-denda honen usain ona.
Oso arraroa izan da.
Umeei buruzko inkesta?
Eta neska ere arraroa zen.
Zein neska?
Ondoan zuen neska.
Zeri buruz ari zara?
Rudger, gauza bera pentsatu dugu?
Ez naizela lagun ikusezin bakarra, alegia?
Ea zer moduz doan bilera.
Bai, badakit,
zerutik ogia jausten ez bada…
Amanda?
Ondo dago.
Rudgerrekin jolasten ari da.
Ez, "Roger" ez, "Rudger" da.
R, U, D, G, E, R.
Horrela izango dira bere lagun berriak.
Ez egin barre, ama. Rudger Amandaren asmakizun bat da.
Berak bakarrik ikusten du.
Ez da benetako laguna, erabat asmatu du.
Sinetsi dezakezu?
Esan dizut ez barre egiteko.
Amandak dio ikusten duela.
Barkatu, Lizzie.
Iragana gogorarazi didazu.
Iragana?
Ez al zara oroitzen?
Nola zuen izena?
Egia da, izen hori jarri zenion hozkailuagatik.
Bai, laztana, Hoz esaten zenion.
Hozkailua?
Ama, zertaz ari zara?
Esan zenidan Hozek salbatu zintuela suge gaizto batetik.
Banaezinak zineten, beti elkarrekin zeundeten.
Txakur bat zela uste dut.
Txakur bat?
Bai. Galdetu zure anaiari, ikusiko duzu.
Hozek arazo asko eman zizkion.
Ama! Labe berriro egin du!
Zatoz hona, Labe!
Amanda, Labek ez dezala kanikarik jan.
Bai, ados!
Hoz?
Arrautzak ahaztu ditut.
Lizzie? Zer jazo da? Hor zaude? Kaixo!
Mila esker, Goldie.
Zorte on bilerarekin!
SHUFFLEUP LIBURU-DENDA
…hemeretzi, hogei. Prest?
Oraindik ez, Goldie!
Mostradore azpian ezkutatuko naiz. Rudger jauna, zu hor.
Sarjentu nagusia,
ziur nago ez nauela aurkituko.
Rudger jauna, biok ezkutatu behar dugu.
Zure esanetara!
Biziraungo dugu ama itzuli arte, sarjentu nagusia.
Banoa!
Oraindik ez!
Amanda? Amanda!
Zer irudikatzen ari zara?
Ezer ez, barkatu.
Azkar! Aurkituko zaitu!
Tira, hortxe ezkutatuko naiz.
Ondo.
Ideia bikaina izan da argiak itzaltzea, sarjentu nagusia.
Ez naiz ni izan, Rudger.
Zer?
Amanda!
Rudger?
Aurkitu zaitut, Amanda printzesa!
Aizu, ez da ezer gertatzen.
Eskerrak diferentziala ondo dagoen.
Nekagarria izango litzateke kableak konpondu behar izatea.
Baina leku honek urte batzuk ditu.
Saihestezina da.
Bere errua izan da.
Norena?
Argia joan zen, zerbaitek distira egin eta neska bat agertu zen.
Itzalaldi bat izan da…
Han zegoen!
Ile luzeko neska, lehenago etorri zena…
Aurpegi beldurgarria du.
Rudger harrapatu eta eramaten saiatu zen.
Benetan, ikusi dut.
Amanda, laztana,
Batzuetan buelta gehiegi ematen dizkiozu gauzei buru txiki horretan.
Ez kezkatu.
Ez! Ez dago nire buruan bakarrik.
Benetakoa zen.
Amandak batzuetan lagunak asmatzen ditu.
Ondo egongo da.
Baina ama…
Goldie, etxera joan zaitezke.
Eta mila esker.
Agur.
Bai.
Gero arte, Amanda printzesa.
Ama, sinetsi egin behar didazu, egia da.
Neska hori eta Rudger…
Amanda, mesedez. Ez da benetakoa.
Benetan, ez zaitez horrela jarri existitzen ez den norbaitengatik.
Nekatuta nago, maitea.
Oso egun gogorra izan da.
Bilera ez da ondo joan.
Aita hemen balego…
Bai, arrazoi duzu. Aitak biribilduko zuen.
Ez, ama. Aitak sinetsiko zidan.
Zein txarto! Ez dakit zergatik ez dizun sinesten.
Sekula ez dut hainbeste beldur izan.
Ustel usaina zuen eta izotza bezain hotz zegoen.
Badakit ama oso gaizki pasatzen ari dela,
baina zer gertatzen da gu biokin?
Ixo, Rudger.
Guk ere baditugu gure arazoak.
Egia da, aitak sinetsiko zigun.
Arrazoi duzu. Bera hemen izan balitz, ez genukeen…
Isiltzeko! Ez dakizu ezer.
Amanda.
Egia da.
Zu ere desagertu egingo zara.
Hala izango da.
Zu irudikatzeari uzten diodanean, betiko desagertuko zara.
Zer?
Zertaz ari zara? Ni…
Utzi bakean!
Amanda, ez zaizu axola?
Neska-mamu horrek eraso egin dit!
Bahitu ahal ninduen.
Entzuten didazu?
KONTULARITZA
Zer egiten ari naiz?
Zer izan da hori?
Gutxigatik ez nau bahitu
ile beltzeko neska ikaragarri horrek.
Zer?
Aizu.
Ikus nazakezu?
Bai.
Baina ozta-ozta.
Zu ere norbaiten laguna zara?
Asmatutako lagun bat.
Orain arte, bai.
Zergatik diozu hori?
Badirudi nire lagunak ez nauela ikusten dagoeneko.
Jada ez nau behar.
Desagertzen ari zara?
Bai.
Zer gertatuko zaizu?
Ez dakit.
Min ematen dizu?
Beldur al zara?
Ez naiz inoiz desagertu, baina…
beldurra ematen dit.
Amanda,
izugarri sentitzen dut. Atzo txarto portatu nintzen.
Bale.
Bihar igerilekura joan gaitezke.
Ondo deritzozu?
Edo amona Downbeatekin gera gaitezke.
Gailetak egin ditzakezue, laboreak jaso,
eta noski, Rudgerrek ere joan beharko luke.
Ados.
Itxaron, maitea, aparkalekua ordainduko dut.
Ez diozu barkamenik eskatuko?
Zergatik?
Ez naiz desagertuko!
Zergatik zaude hain haserre?
Ez gara inoiz desagertuko, babestuko gara eta negarrik ez.
Promesa bete behar da, ezta?
Rudger, hau aparkalekua da, ez ganbara.
Aizu, nora zoaz?
Ikusten? Ez naiz desagertzen.
Mesedez, Rudger. Ez da segurua.
Banandu gara eta ez naiz desagertu.
Hau aurkikuntza.
Ikusten ez banauzu ere, ez naiz desagartuko.
Aski da, ulertzen dut. Itzuli hona.
Oker nengoen, Rudger. Sentitzen dut.
Rudger!
Kaixo, neskatxo.
Sentitzen dut zu izutu izana.
Ez kezkatu, neskatxo, ez naiz zure bila etorri.
Ez. Zure laguntxoarekin hitz egitera etorri naiz.
Zoritxarrez,
ilara handia dago aparkalekua ordaintzeko.
Badirudi zure ama luzatu egingo dela.
Amanda, korri!
Rudger!
Irudizko hau kalitatezkoa da. Aspaldian.
Zelako usain ona.
Bai, larrialdi bat da.
- Bidali norbait, agudo. - Amanda!
Ondo al dago?
Amanda!
ANBULANTZIA
Ikusten zaitut.
Badakit zer zaren eta zu bezalako asko ezagutzen ditut.
Ulertzen dut gertatzen ari zaizun.
Gogorra da norbaitek gu ahaztea.
Baina guztioi gertatzen zaigu, lehenago edo geroago.
Ez, ez nau ahaztuko!
Istripu bat izan da.
Auto batek Amanda harrapatu du eta…
Gauza bera da.
Tamalez, desagertzen ari zara.
Zer…
Uste dut ez duzula denbora askorik.
Zatoz nirekin, gazte.
Amanda.
Amanda hil da, ezta? Horregatik zaude hemen.
Herio zara.
Ez naiz Herio. Zinzan dut izena.
Berriro diot: ez duzu denbora askorik.
Hemen gera zaitezke eta desagertu,
edo nirekin etor zaitezke.
Ezin dut. Amandarekin itzuli behar dut.
Zure erabakia da, gazte.
Baina ni…
Ez dut desagertu nahi.
Azkarrago joan zaitezke?
Nora goaz?
Leku seguru batera, ez kezkatu.
Eta non da hori?
Gure ibilaldiak ate egokira eramango gaitu, leku egokian.
Zer esan nahi duzu?
Isilik egon, gazte. Galdera gehiegi egiten dituzu.
Barkatu, gauza asko galdetzen nion beti Amandari.
Eta zure Amanda horrek beti zuen denetarako erantzuna?
Beti ez.
Eta zer egiten zuen erantzunik ez zuenean?
Ba zerbait asmatzen zuen.
Agian horregatik irudikatu zintuen, gazte.
Erantzuna zeu zinelako.
Erantzuna?
Uste duzu Amandaren erantzuna naizela?
Bai. Irudizkoen eginkizuna bete duzu.
Jarri arreta aurrean duzun horretan bakarrik.
Kale itsu bat?
Begira hobeto.
Ateak bizitza berri batera eramango zaitu.
Ez pentsatu. Joan.
Ahaztu egin behar dituzu ahaztu zaituztenak.
Zinzan.
Zu bezalako gehiagoren bila joan behar dut.
Gozatu zure bizitza berriaz. Hau da zure etxe berria.
Barkatu.
Zinzanek ekarri nau eta uste dut…
Barkatu, baina zergatik hitz egiten diozu?
Benetako pertsona da. Ezin zaitu ikusi ezta entzun.
A, bai.
Mugi zaitezke?
Kontzertua hasiko da!
Aizu!
- Emily! - Emily!
Kaixo!
Aizue!
Ondo pasatzen ari zarete?
Bai!
Eta zuek zer moduz?
Aizue! Zer egun da bihar?
Larunbata!
Eta hurrengoa?
Igandea!
Eta zer egun mota dira horiek?
Gustukoen ditugunak!
Eta zergatik dira bereziak?
Gure lanegunak direlako!
Lan asko egiten dugu eta jolastuz egiten dugu!
Eta gero, duguna partekatzen dugu.
Nor zara zu?
Berria zara.
Bai.
Nola ezagutzen duzu toki hau?
Zinzanek aipatu du.
Zure izena?
Rudger naiz.
Rudge. Bere begien kolorea?
Rudge?
Begien kolorea?
Zureak ez.
Zein koloretakoak dira Zinzanen begiak?
Ba…
Eskuinekoa urdina zen, eta ezkerrekoa, gorria!
Onartuta.
Banekien! Kolorea nekien!
Bai! Benetan!
Rudge, gizakia dirudizu.
Emily bezala.
Krak krak!
Rudge, hau Elur-maluta da.
Zalantzarik bazenuen, hipopotamoa naiz.
Txikitxo hau Hezur-txikitzaile da,
eta agurtzen zaitu.
Pozten naiz.
Hemen irudimenak sortu ditu denak?
Bai, hemen denok gara irudizkoak.
Irudizkoak?
Horrela esan digute beti gizaki helduek.
Egon, ez al dakizu ezer honi buruz, Rudge?
Jakingo duzu irudimena gainezka duten haurrek asmatu egiten gaituztela,
eta, lagunak egiten garenean,
dena zoragarria da, bai?
Baina heltzen direnean, interesa galdu eta ahaztu egiten gaituzte.
Eta, kasu gehienetan, akabo.
Baina, badakizu zer?
- Bada garaia… - Kaixo!
- …alaitzeko. - Kaixo.
Zinzanek zu bezalako
lagun gehiago ekarriko dituelako liburutegira.
Liburuak irudimenaren ondorio dira, ezta?
Rudge, irudizkoentzat, irudimena
oxigenoaren baliokidea da.
Eta liburutegi hau toperaino dago.
Aizu, begira!
Hori Lady Cubie da. Artista ospetsu baten irudizkoa da.
Hala da. Picasso gazteak esan zidan egunen batean marraztuko ninduela.
Zenbat maite dudan.
Eta hori Metronomo baroia da.
Bere lagun gor konpositore ospetsuarekin batera,
musika pieza eder asko sortu zituen.
Bata bestearentzat eginak zeuden.
Eta jaun hauskor hori kondaira bat da.
Kontxo!
Gehien inspiratzen gaituen eta begirunea diogun irudizkoetako bat da.
Kontxo.
Izan ala ez izan: horra hor auzia.
Haurren irudimenaren ondorio gara,
eta haien lagunik onenak gara.
Gizakiak eta haien mundua edertzen ditugu.
Ez al da zoragarria?
Ez dago inor.
Liburutegia guretzat daukagu.
Rudge, orain dator onena.
Orain, irudizkoen handitasuna ezagutzen duzula,
ez al duzu uste
merezi dugula leku bikain, zoragarri eta paregabe batean bizitzea?
Ongi etorri
irudizkoen hirira.
Usaina desagertu da.
Pertsona bat hiltzean, bere irudizkoa desagertzen da.
Lastima. Gutxitan topatzen naiz hain gauza bikainarekin.
Matcha latte bat eta eskatu duzun edalontzi gehigarria.
Biok jan behar dugu.
Bereziki goxoa eta partikularki freskoa
den zerbait merezi dugu.
Ez kezkatu.
Nire usaimen zorrotzak aurkituko du.
- Tori. - Grazie.
Emily, gauza bat galdetu diezazuket?
Eskerrik asko.
Ametsezko hiri hau liburuen irudimenaz egina dago.
Bihar hiri ezberdina izango da, eta etzi beste bat izango da.
Egunero aldatzen da.
Atzo Machu Picchu zen.
Eta herenegun Whangdoodlen lurraldea izan zen.
Hau gure etxea da.
Liburutegiak leku askotara garamatza eta nahi dugunean itzul gaitezke.
Baina, Rudge,
ezin ditugu leku hauek geuk bakarrik sortu.
Benetako gizakiak dira irudimenarekin gauzak sortzen dituztenak.
Guk ezin dugu.
Baina zeregin batzuk guk bakarrik bete ditzakegu.
Ze gozoa.
Zereginak, diozu?
Bai!
Abenturak bizi ditugu umeen irudimenarekin eta elkarrekin jolasten gara.
Jaten ari zaren otarteko gozoa
eta partekatzen ditugun malbabiskoak
haurren irudimenetik datoz.
Eta bihar goizean lanean gogor hasiko zara, Rudge.
Ados, baina…
Emily, joan beharra daukat, benetan.
Gaur nire laguna…
Bunting delako hori…
Bunting?
Ai!
Rudge, Bunting esan duzu?
Bai, hori da.
Zer dakizu hari buruz?
Eraso egin zigun!
Amarekin erosketak egitera joan ginen eta eraso egin zigun.
Bere erruz, nire laguna harrapatu dute.
Bunting jauna.
Erabat desatsegina da.
Gutaz elikatzen da bizirauteko.
Ehunka jan ditu ehunka urtez bizitzeko.
Zoritxarrez, beti iristen da
gure giza lagunei agur esan behar diegun eguna.
Baina Buntingek ez zion bere irudizkoari agur esan nahi izan.
Heldua zela, irudimenaren ahalmena nahi zuen,
eta egun batean beste norbaiten irudizkoa jan zuen.
Bunting edonon ager daiteke.
Usaimenarekin antzematen gaitu eta horrela aurkitzen gaitu.
Eta orduan irensten gaitu eta betiko bizi da.
Horrela ez du inoiz irudikatzeko gaitasuna galtzen.
Oraindik hor kanpoan dago.
Lasai zaitezte.
Ez kezkatu. Liburutegian gaude.
Salbu gaude irudizkoen hirian.
Onik egongo gara.
Sentitzen dut, Rudge.
Hemen denek ezagutzen dute Bunting jauna.
Baina mito bat besterik ez da, istorio bat.
Ez duzu gezurrik esan behar eta ezagutu duzula esan.
Ez da existitzen. Inork ez du Bunting jauna ikusi.
Guk bai. Amandari eraso zion eta ni irensten saiatu zen.
Rudge, sentitzen dut, baina argi izan behar duzu:
Bunting ez da erreala.
Egia esaten ari naiz, Emily.
Buntingek eraso zion.
Entzun. Ez dakit zer jazo zen, baina ulertzen dut.
Ulertzen dut zure lagunak kezkatzea.
Tristea da eta gaizki pasatu duzu,
baina ez du esan nahi…
Tira, Rudge! Nora zoaz?
Amandaren bila noa.
Ez duzu aurkituko.
Ulertzen duzu, ezta?
Desagertuko zara liburutegitik joaten bazara.
Entzun, Rudge…
Argi utziko dizut.
Ez duzu neska hori berriro ikusiko.
Gauzak horrelakoak dira hemen.
Nik sortu ez ditudan arauak daude,
eta errespetatu behar ditugu.
Zutaz ahaztu da, Rudge, eta hori saihestezina da.
Oker zaude. Amandak ez nau sekula ahaztuko.
Gogoratzen zaituela uste baduzu,
zergatik ez dizu deitu?
Zergatik zaude hemen? Erantzun.
Ez da horregatik.
Rudgerren laguna hil da.
Rudge… Koloreak alderantziz esan zenituen.
Zinzanen eskuineko begia gorria da, eta ezkerrekoa urdina.
Ikusten dugun guztia ez da dirudiena.
Adi denok!
Bada garaia.
Jaso dena eta zoazte lotara.
Egon, Emily!
Ezin duzu lo egin, gazte?
Zinzan?
Hemen gustura gaude.
Lan egiten baduzu, ez duzu goserik izango.
Esan zenuen Amandaren erantzuna naizela.
Baina, egiten dudana egiten dudala, ezin dut ikusi.
Hau da erantzuna? Amandaren erantzuna al da?
Denok esaten dugu agur.
Nire laguna zoragarria zen.
Baina, zoritxarrez, ez zen zoriontsu bizi zen lekuan.
Gauero, esna egoteko erregutzen zidan,
haren ondoan egoteko, zelatan.
Hala egin nuen.
Beti zaintzen nuen, gau eta egun,
azkenean ahaztu ninduen arte.
Horregatik ez dut lorik egiten.
Ez naiz lo egiteko irudikatua izan.
Irudizkook helburu batekin jaiotzen gara.
Eta, gazte, lasai egon zaitezke.
Zu zaintzeaz arduratuko naiz.
Zinzan.
Ez dut negar egiten, inoiz.
Amandak hala irudikatu ninduen.
Rudge… Esnatu.
Eguna da. Altxatu behar zara.
Tira. Emily zain duzu.
Emily!
Azkenean. Berandu zatoz.
Atzeratzen bazara, lanik onenak desagertzen dira.
Egun on, Emily.
Egun on, Rudge.
Tira, goazen lanera.
IPUIN KONTALARIA ARTISAUTZA AZOKA
Ezer baino lehen, begiratu iragarki-taulan.
KATU GALDUA, TXAKUR DESAGERTUA, INAUGURAZIO FESTA, KLUBA
Ados. Lehenago edo geroago, zeregin egokiena aurkituko duzu.
Benetan?
Begira, Rudge. Begiratu arretaz.
IRAGARPENAK
AGENTZIA
Argazkiak.
Emily, argazkiak ikusten ditut.
Bai.
Gurekin jolastu nahi duten haurrak dira.
Arreta gehien ematen dizun haurraren argazkia
aukeratu behar duzu soilik.
Ezinbestekoa da adiskidea aukeratzea.
Honek gauza gozoak irudikatzen ditu.
Izozkia jan nahi dut.
- Niretzat izango da? - Astakilo bat da!
Rudger, ez pentsatu. Sentitu.
John.
JOHN KAPITAINA
John da.
- Zoaz haren bila, Rudge! - Harrapatu, Rudge! Bai!
Argazki bat tren txartela bezalakoa da.
- Hartzen duzunean, ezin duzu galdu. - Aupa, Rudge!
Bai!
Adi, tripulazio!
Entrenamendua egina. Prestatu hiperabiadurarako!
Ilargi-harria duzu?
Ilargi-harria?
Gure misioa tramankulu arraroak biltzea da.
Itzuli harekin lehenbailehen.
Itzuli berehala, etsaia hurbiltzen ari da!
Rudge, itzuli azkar!
Tripulazioa, borroka-lekura! Prest kontraerasorako!
Berehala, kapitaina!
Rudge, lan gehiago eta jolas gutxiago!
Lana eta jolasa aldi berean.
Ume honek irudimenean bakarrik jolasten du,
baina kontuz ez bagabiltza, arriskutsua da.
Irudimenean hiltzen bagara, desagertuko gara.
Egon.
Hezur-txikitzaile ikusi duzue?
Ez, ez zegoen nirekin.
Non sartu ote da?
Agian ez dituzu lagunak ondo aukeratzen.
Bera hemen egongo balitz…
Wobbles superheroi galaktikoa.
Hezur…?
Hezur-txikitzaile da!
Aurrera, Wobbles!
- Eman die! - Ondo, Wobbles!
Mila esker… Wobbles.
Irudikapena amaitzen ari da!
Izaki basatiak daude nonahi.
Rudge, argazkia!
Ez gaude liburutegian.
Argazki hori zen gure etxerako txartela.
Egun bakarreko irudizkoak ginen.
Amaitzen dugunean, liburutegira itzuli behar dugu.
Ez. Itxita dago.
Begira, Emily, leihoa zabalik dago.
Neu ere sartzen naiz.
Rudge, harrapatuta bagaude,
desagertu egingo gara eguna amaitzean.
Aizue, sentitzen dut.
Ez kezkatu. Zure lehen aldia da, Rudge.
Elur-malutak arrazoi du.
Tira, ez dago besterik.
Ados, desagertu baino lehen itzuli behar gara.
Krak krak…
Ezin da izan.
Txantxa izan behar da!
Zer jazo da?
Wobbles. Bihar zurekin jolastu nahi dut berriro.
Begira, Wobbles bihurtu da.
Wobble!
Bai!
Asko pozten naiz.
- Izugarri. Hau zoragarria da. - Zelako eguna.
Hezur-txikitzaile jada ez da egun bakarreko laguna,
eguneroko laguna baizik.
Benetan bitxia eta berezia da.
Denok ospatu behar dugu.
Janari espazialarekin.
Irrikaz nago dastatzeko.
Galdera bat egin dezaket?
Zure laguna…?
Esan, Emily, zure laguna…?
Nitaz ahaztu al den?
Uste dut antzeko zerbait, bai.
Eta zuk ahaztu ahal izan zenuen?
Baietz uste dut. Denbora asko igaro da.
Niri asko gustatzen zitzaidan Amandaren irudimena.
Ez duzu bera bezalako norbait ahazten.
Dena berpizten da bera agertzen denean.
Zutikako lanpara zuhaitz tropikal bihurtzen da.
Kutxa piraten altxorrez betetzen da.
Lotan dagoen katua bonba bihurtzen da.
Bere burua mundu distiratsuz betea dago, eta berarekin nengoenean,
nik ere distira egiten nuen.
Nahiago nuke bizirik jarraituko balu.
Nahikoa izango nuke bizirik egongo balitz. Ez dut ikusi behar.
Beste lagun eder bat aurkituko duzu.
Ziur nago. Ez kezkatu, Rudge.
Ez! Elur-maluta lehenengo!
Elur-malutak lehenago aurkituko du!
Bai, jakina, Elur-maluta.
Elur-malutak lehenago.
Aspaldi ez nuen benetako zerua ikusten
eta zuri esker da, Rudge.
Beno, joan egin behar dugu.
Ate egokia
toki egokian.
Ate egokia
toki egokian.
Ate egokia
toki egokian.
Dena ondo? Zer gertatzen da?
Itzul gaitezen!
Wobble!
Emily. Itxaron apur bat.
Eta ez bagaituzte ahaztu eta,
hala ere, jaten bagaituzte?
Berriro ez.
Esan dizut!
Entzun! Jaten bagaituzte,
zer jazotzen da gure giza lagunekin?
Ez dakit. Agian haien izpiritua hiltzen da
bihotzaren zuloaren ondorioz.
Emily, mesedez, fidatu nitaz.
Egon, esan zer gertatzen den.
- Itzuliko naiz. - Emily, autobusa.
Emily, autobusa heldu da!
Ene, Rudge.
Bunting!
Hara, nabaritzen dut. Usain hori da.
Usain zoragarri hori.
Ez zara desagertu.
Nola atera zara bizirik?
Orduan, neskatoa ere bizirik dago?
Ez da hori. Zure usaina aldatu egin da, Roger.
Ixo, Bunting. Hau guztia zure errua da.
Ez dut ezer egin.
Zu izan zara. Neskatoak istripu bat izan zuen
zu izutu zinelako eta ihes egin zenuelako.
Ez al da egia?
Gezurra da.
Ez da gezurra.
Zure ikuspegitik ikusten duzun edo nik neuretik
ikusten dudan arabera da.
Mundu guztiak ikusten du ikusi nahi duena.
Eta ezin badute ikusi, nahi ez dutelako da.
Aditu?
Tamalgarria da, Roger, benetan,
baina inork ezin zaitu ikusi edo entzun,
inork ez zaituelako ikusi edo entzun nahi.
Hemen jarraitu nahi duzu?
Zure malkoak ikusiko ez duen eta negar egiten
entzungo ez dizun mundu batean?
Ez, oker zaude, Bunting.
Entzun. Ez dut sekula negarrik egiten.
- Rudge? - Rudge?
Autobusa berriz?
Nor da hori?
Mila esker.
Deitu nahi duzunean.
Ondo zaude?
Goazen etxera.
Zaindu.
Gabon.
Itxaron, ama.
Laztana, zergatik ez duzu lo pixka bat egiten?
Ondo nago.
Ezin zara ospitalean geratu Amandarekin?
Badirudi ezetz.
Besarkatu estu esnatzen denean.
Ez kezkatu, neska gogorra da.
Esnatuko da, ziur nago.
Amanda nigana zetorren.
Ni ikustean,
zerbait esan nahi zidala uste dut.
Mesedez, ez bota errua zeure buruari.
Lizzie, ondo zaude?
Asko sentitzen dut, ama.
Bihar ospitalera eraman behar dudana gordetzera noa.
Bai, ideia ona da.
RUDGERRENTZAT EZ IREKI KAXA HAU - AMANDA
Beno, ni ez naiz Rudger.
Egia da.
Zure aitak, hainbeste maite zintuenak, erosi egin zizun.
EZ AHAZTU AITA, BABESTU AMA, NEGARRIK EZ
Zer moduz zoaz? Erabat ohitu zara?
Aita, liburu-denda irekiko duzu?
Itzela da.
Liburu serioak ondo daude, baina dibertigarriak beste kontu bat dira.
Sartzen badituzu, denda oso ezaguna izango da.
Ama berandu arte egon da garagardoa edaten. Eta negarrez.
Bai, Green Lager. Baina ez kezkatu beragatik!
Neuk babestuko dut.
Ni? Bakarrik sentitzen naiz, baina ez dut negarrik egiten.
Negar egingo banu, kezkatuko zinateke, ezta, aita?
Lagun asko izatea espero dut.
Eta, noizean behin, agian,
gutun bat idatz zeniezadake.
Zergatik hil zara, aita?
Ez ahaztu aita…
babestu ama…
eta…
negarrik ez.
Rudger.
Egun hartan jaio nintzen.
Maitea…
Mesedez, maitea…
mesedez…
Ama…
Babestu gure…
Amanda.
Orain ulertzen dut hain berezia izatea.
Zoritxarraren ongailu mina daukazu.
Ongailu mingarria benetan.
Beraz, arrazoi handiagoz izan behar naiz irentsiko zaituena.
Eta desagertuko bazina,
ez al litzateke neskatoaren tristura ere desagertuko?
Hausnartu horri buruz, Roger.
Zuek beti desagertzen zarete.
Ez dago alderik desagertzearen eta nik zu irenstearen artean.
Emily.
Itzul zaitez!
Emily, Bunting da.
Badakit!
Emily!
Bizirik dago!
Zer esan duzu?
Amanda bizirik dagoela!
Bizirik dago!
Bizirik dago ospitalean.
Hemendik irten behar dugu!
Itzuli etxera amaitu bezain laster.
Zinzan.
Non dago Elur-maluta?
Liburutegian, kezkatuta.
Emily, Elur-malutak zu etxera itzultzea nahi du.
Bai, denekin batera.
Hau al da tokia, Zinzan?
Beharko luke.
Eta atea? Non dago?
Zergatik dago dena hain ilun?
Ilun dago?
"Nagoen lekutik, eguzkia nonahi egiten du distira".
Bunting da.
Azkar ibili behar dugu.
Ez mugitu. Zerbait gaizki dago.
Ez zaizkit interesatzen neska eta katua.
Edonork pentsatuko lukeen bezala, freskoena jaten dut.
Zinzan!
Desagertzear dauden irudizkoek usain bikaina dute.
Roger jauna.
Gauza garrantzitsu bat irakatsiko dizut
zu jan aurretik.
Zu eta biok ezberdinak gara.
Zuei irudikatzen zaituztete.
Baina ni kontrakoa naiz.
Ulertzen duzu, ezta?
Neu naiz irudikatzen duena.
Entzun.
Ezagutzen ez dituzun garai eta lekuak ikusi ditut,
eta hamaika gauza eta irudipen deskribaezin
ikusi ditut nonahi.
Eta sorkuntza ikusezin guztiak irentsi ditut.
Ezin duzu nigandik ihes egin. Hobe duzu amore ematea.
Aizu, Rudge, zerbait esan behar dizut.
Zergatik ez duzu amore ematen?
Nire laguna gaixorik egon zen ospitalean
jaio zen egunetik.
Ez nau ahaztu, Rudge.
Kontua da
nire laguna hazteko aukerarik gabe hil zela.
Ahaztea eta harrapatua izatea ez dira gauza bera!
Rudge, oraindik Amanda ikus dezakezu.
Gazte, atea aurkitu behar duzu.
Atea… Baina non dago?
Kontzentratu eta bilatu, tira!
Ados.
Ezin duzu ihes egin, mutiko.
Ez itxaropenik izan.
Azkenean, denok desagertu eta bakarrik geratuko zarete.
Emily! Zinzan!
Lan ona, gazte.
Oraindik ez duzu ulertzen?
Lastima.
Hau ere irudimenaren emaitza da.
Pum.
Emily!
Irudizkoek ez duzue inoiz ikasten. Ezin duzue ezer aldatu.
Azkar. Sartu barruan.
Eutsi, Emily!
Rudge.
Eman nizkizun betaurrekoak
irudikatu zituen
nire errealitateko lagunak.
Esnatu, Emily.
Rudge…
Bai?
Agurtu Amanda nire partez.
Hala egingo dut.
Bada zerbait irudimenak garaitu ezin dezakeena.
Eta hori zera da…
- Emily. - …errealitatea.
Emily!
Zer?
Rudge eta Zinzan dira!
Ongi etorri etxera!
Non egon zara? Gaur hiria Dejima da, Nagasakin dago.
Elur-maluta, Emily joan zaigu. Desagertu egin da.
Nire erruz. Nigatik desagertu egin da.
Rudge?
Berak
desagerrarazi du.
Egon. Emily? Nor da hori?
Rudgen lagun berria izango da!
Elur-malutaren laguna ere izango ote da?
Gazte, zeri buruz ari zara?
Emily…
Buntingek gutako inor irentsi al du?
Zinzan, gure aurrean desagertu da.
Esan nahi duzu
Emily delakoa gure laguna zela?
Eta jolastuko gara.
Itzel pasatuko dugu.
Zer jazo da?
Ondo zaude, gazte?
Zer gertatzen da?
Ez, ez dut izen hori duen neskarik ezagutzen.
Ezta nik ere.
Hemen ez.
Ez dut ezagutzen, sentitzen dut.
Neska jatorra zen.
Alaia eta zintzoa, irribarre eder batekin.
Gogoratzen duzu?
Nola ahaztuko nuen?
Jakina gogoratzen dudala. Badakizu zer gertatu zaion?
Buntingek desagerrarazi zuen.
Desagertu dela? Zer esan nahi duzu?
Ezin da izan.
Buntingek irudizkoak soilik erasotzen dituela entzun dut.
Ez zion inoiz nire Lizzieri erasoko.
Egon. Ez dakit nori buruz hitz egiten ari zaren.
Elizabeth Downbeati buruz. Bera da nire laguna, nire Lizzie.
Lizzie?
Lizzie nire lagunaren ama da, Amandaren ama, alegia.
Bai, zentzua du.
Eta, esan, zoriontsua da?
Heldua da jada? Pozik bizi da?
Baietz uste dut.
Zoriontsua dela esango nuke.
Lan asko egiten du, baina libre dagoenean dibertigarria da.
Parkera eta igerilekura eramaten gaitu.
Eta gaileta goxoak egiten ditu.
Galdera bat:
Badakizu Lizziek inoiz aipatu nauen?
Zu aipatu zaituen?
Bai, ni aipatu nauen.
Hoz dut izena. Berak jarri zidan izen hori.
Amandaren amak tramankulu handi bat dauka sukaldean.
Horregatik jarri zizun izen hori.
Egunero esaten du zure izena.
Benetan? Orduan, nitaz gogoratzen da.
Nire lagun maitea.
Barkatu. Ez dut uste…
Eta bere gailetak goxoak dira, ezta?
Badakizu zer? Batzuetan ez dio axola benetakoa den ala ez.
Bizitzan, merezi du sinistu nahi duzun horretan sinestea, Rudge.
Axola duen
gauza bakarra zuk sinesten duzun istorioa da.
Bai, hori da axola duena.
Mila esker, Hoz. Benetan diot.
AGENTZIA
Egun on, Rudge!
Zeren bila zabiltza, gazte?
Amandaren ospitalera noa.
Giza lagun batek eramango nau.
Baina ez dakizu zein ospitaletan dagoen, ezta?
Buntingek usaindu eta harrapatuko zaitu.
Hara iritsi baino lehen irentsiko zaitu.
Eta oraindik bizirik badago ere,
ez da zutaz oroitzen.
Horregatik hasi zinen desagertzen.
Aurkituko bazenu ere, ez luke ezertarako balioko.
Tamalez, hala da.
Gizakiek ahaztu egiten gaituzte. Egia da.
Irudizkoak garelako.
Ez al da nahikoa?
Ez da nahikoa erreala ez den laguna izatea?
Gazte, ulertu behar duzu.
Zinzan, beldurra ematen dit desagertzeak
edo Bunting ni jateak.
Baina joango naiz.
Agian desagertu egingo naiz eta ez nau berriro inork ikusiko,
baina igaro dugun denbora benetakoa izan zen.
Nahiz eta mundu osoak gezurtzat jo,
nik ez.
Pozten nau Amandaren laguna izateak.
Rudge.
Zinzan, Amanda ikusi nahi dut.
Esnatzeko eta bizitzagatik borrokatzeko esan nahi diot.
Esan nahi diot gertatzen dena gertatzen dela,
bere alde egongo naizela.
Desagertu aurretik egin behar dut.
JULIA LEHEN DANTZARIA
Julia.
Amandaren laguna da.
Horregatik egingo dut, ez egingo dugu
borroka, ikusezinak direnengatik.
Zinzan, hau da nire erantzuna.
Gazte!
Ez. Baina zer duzu?
Tira. Zergatik ez zaizu ateratzen?
Saioa gaur da eta zu zara izarra, lehen dantzaria.
Printzesa Aurora zara!
Rudger naiz, Amandaren laguna.
Roger?
Ez, Rudger, Amandaren laguna.
Mesedez, Julia, Amandaren ospitalera eraman behar nauzu.
Amandaren laguna? Txorakeriak.
Nire Aurora zara.
Orain entzun arretaz.
Gaur publiko osoa liluratuko duzu.
Mesedez, Julia. Erregutzen dizut.
Ez dut astirik. Oso garrantzitsua da.
Mesede bat eskatu behar dizut.
Ospitalera joan behar dut.
Zer jazo da?
Juliak Rudge aukeratu du eguneroko irudizko gisa.
Zer egingo dugu?
Arazoak ditugu.
Ixo. Tira, Aurora,
orain "Esnaera pas de deux" doa.
Julia, berandu helduko gara.
Ados.
Ez!
Askatu argazkia, gazte!
Erreakzionatu, gazte.
Rudge, joango zara, ezta?
Amanda ikustera joango zara, bai?
Amanda?
Nor da Amanda? Ez dut ezagutzen.
Zure giza laguna da.
Amanda?
Amanda.
Ahaztu egin duzu?
Goazen, Julia.
Aita geroago etorriko da.
Hau da hau.
Urtebetetzeaz ahazten da, baina ballet saiora dator.
Hemendik.
Itxaron, Julia!
Azkar, Rudge!
Zatoz, gazte.
Tira, bizkortu.
Lagundu, Elur-maluta.
Nire kontu.
Goazen, gazte.
Agudo. Ez zenuen Amanda ikusi nahi?
Amanda.
Ospitalea…
Julia!
Itxaron!
Hemendik, gazte.
Zoaz, Rudge. Egin dezakezu.
Zinzan!
- Ausartuko zara? - Jakina.
Ama, entzun duzu zarata hori?
Zer zarata, laztana?
Julia!
Ospitalera joan behar dugu!
Julia, ez nazazu horrela ikaratu.
Julia! Eraman nazazu Amandarekin.
Mesedez, eraman nazazu Amandarekin.
Anbulantzia bat… Ospitalea!
Lan ona, gazte.
Zorte on.
Amanda!
Bunting dut izena. Bunting jauna naiz.
Amanda Shuffleup izeneko neskato baten bila nabil.
Ospitaleko pazientea dela uste dut.
- Bunting jauna. - Zer?
Zer harreman duzu pazientearekin?
HAURREN HEGALA
Hortik.
Hortik dago.
- Hortik. - Eskerrik asko.
Elur-maluta ez da sartzen.
Itzuli liburutegira, Zinzan.
Rudgek Amanda ikustea lortu duela uste duzu?
Ziur baietz.
Banekien egin zezakeela.
Lo egin, Elur-maluta. Zainduko zaitut.
Julia! Ama!
Gaur dela gogoratu dut.
Gaur ballet saioa da.
Gaitz erdi.
Shuffleup andrea,
irakurketa egonkorra da.
Esker mila.
Ama.
Txokolate baten bila noa.
Amanda!
Amanda.
Nire errua da. Sentitzen dut.
Badakit.
Badakit bizirik zaudela.
Zure irudimena bizirik egon behar du.
Eta hemen nago.
Itzuli naiz, Amanda. Bueltatu naiz.
Esnatzeko garaia da.
Esnatu, mesedez.
Ez gara inoiz desagertuko,
babestuko gara,
eta negarrik ez.
Amaitu da ihes egitea.
Amanda, esnatu behar zara!
Zer dugu hemen?
Hara. Roger al zara?
Banekien hemen aurkituko zintudala, Roger. Pozten naiz berriz ikusteaz.
Amanda.
Non nago?
Txiki, esnatu zara.
Zu… nire medikua zara?
Ea, lasai egon zaitezke?
Denak du iraungitze-data.
Eta zurea gaur da, Roger.
Soineko horrek ez du inor engainatzen.
Norekin ari zara?
Entzun duzu? Amandak ez zaitu ikusten jada.
Ez da zutaz oroitzen.
Gizajoa! Pena da,
ezta, Roger?
"Roger"?
Nortzuk zarete?
Eta zergatik ari zarete borrokan?
Egia esan, nahiko gose naiz.
Berak eman dizun guztia irentsiko dut,
tristura eta oinazea barne.
Amanda!
Roger?
Ez.
Geldi. Bere izena ez da Roger.
Hori da! Neu naiz!
Bere izena Rudger da! Rudger da.
Rudger! Zatoz!
Amanda!
Oso ondo, neska!
Uste nuen bezala, Roger merezitako harrapakina da.
Prest zaude, Rudger?
Bai!
Eutsi gogor!
Horretan nabil! Eusten ari naiz!
Hau bai gertaeren bira.
Ehunka urte daramatzat irudikatzen,
zu baino gehiago, txiki.
Amanda, txalupa… hegan egin dezakeela uste duzu?
Egia esan…
ez!
Baina lasai!
Rudger!
Amanda!
Amanda?
Medikua zara, ezta? Egin zerbait!
Barka, Shuffleup andrea.
Gaur hemen nago haurrei buruzko inkestak egiten.
Oso inkesta garrantzitsua da.
Ez naiz luzatuko, egon lasai.
Pasa den egunean liburu-dendara etorri zen gizona zara.
Nitaz gogoratzen zara. Ohore bat da, Shuffleup andrea.
Ospa hemendik, segituan.
Ez al duzu ikusten alaba sufritzen ari dela?
Ama!
Amanda, hau poza, esnatu egin zara.
Ez sinistu, ez kasurik egin.
Mediku bati deituko diot.
Ama…
Gizon hori da… Rudger irentsi nahi du.
Neskato, ez dut jan nahi.
Ezerezera itzuliko dut,
errealitatera.
Baina zu nor zara?
Zuek ez zarete gaizki aterako tartean sartzen ez bazarete.
Tartean sartu?
Laztana!
Amanda, mesedez, amak sinetsiko dizu!
Lagundu zaitzake!
Amanda, hitz egin Hozi buruz.
Etorriko da. Deitzen badio, agertuko da.
- Ama, Rudgerrek dio… - Amanda!
Lasai, laztana.
Rudgerrek dio Hozi deitzeko.
"Hoz" esan al duzu?
Hoz izena duen txakur bat.
Rudgerrek dio Hoz ezagutu duela.
Rudger…
Deitu Hozi.
Ama, Hozi deitu behar diozu.
Ama…
Suge bat?
Ongi etorri, Shuffleup andrea.
Ongi etorri
irudizkoen mundura.
Ama! Entzun didazu?
Amanda,
Neuk egingo diot aurre!
Ama!
Rudger!
Ama! Salba ezazu!
Askatu! Askatzeko esan dizut!
Aska ezazu oraintxe bertan.
Aizu! Gurekin dago, utzi bakean.
Gure laguna da!
Ez dugu onartuko gure laguna eramatea!
Zaunk-zaunk!
Aurrera, Hoz!
- Ama! - Amanda!
Zergatik ez zarete zuen kontuez arduratzen?
Irudizko bat baino ez da.
Utzi jaten!
Rudger!
Amanda, zure bizitza amarekin bizi behar duzu.
Rudger!
Zapore deskribaezina du.
Dudarik gabe, imajina daitekeena gainditzen du.
Esan beharra dut,
ez zirudien freskoa,
ia ustela baizik.
Baina azkenean lortu dut. Irudizko aparta jan dut!
Hori da nahi nuena.
Errealitatea…
BUNTING JAUNA
Ondo zaude?
Bai, dena ondo doa.
Ongi etorri, laztana.
Itzuli naiz, ama.
Hara, begira. Arrazoi zenuen.
Zoriontsua da, benetan.
Heldua da jada.
Bai, nire Amanda ere
oso zoriontsua da.
Dena ondo al dago?
Bai.
Ene, esnatu egin da.
Bai.
Zoragarria da. Medikuari jakinaraziko diot.
Mesedez.
Eskerrik asko, Rudger, benetan diot. Baita zuri ere, Hoz maitea.
Rudger, mila esker itzultzeagatik.
Ez nengoen bakarrik.
Liburutegiko lagunek lagundu didate.
Zinzanek eta Elur-malutak,
eta baita Emilyk ere.
Amanda, une zoriontsu eta tristeak
biziko dituzu etengabe,
eta hazi egingo zara.
Rudger.
Amanda, denbora igaro ahala,
agintzen dizut
beti zure zati izango naizela.
Mila esker agertzeagatik
duela hiru hil, hiru aste eta hiru egun.
Amanda…
Ez gara inoiz desagertuko,
babestuko gara
eta…
negarrik ez.
Prest zaude?
Goazen, Rudger! Gure azken abenturarantz!
Bai!
Inoiz ikusi ez den hegaztia.
Inoiz ikusi ez den lorea.
Inoiz ikusi ez den haize gozoa.
Inoiz ikusi ez den gaua.
Inoiz ikusi duzu horrelako gauza zoragarririk?
Neuk bai.
A. F. HARROLDEN THE IMAGINARY ELEBERRIAN OINARRITUA
Azpitituluak: Nerea Mugica